CELEX: 62009CN0395
Language: mt
Date: 2009-10-13 00:00:00
Title: Kawża C-395/09: Talba għal deċiżjoni preliminari mressqa min-Naczelny Sąd Administracyjny (il-Polonja) fit- 13 ta’ Ottubru 2009 — Oasis East sp. z o.o. vs Minister Finansów

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/21
            
         Talba għal deċiżjoni preliminari mressqa min-Naczelny Sąd Administracyjny (il-Polonja) fit-13 ta’ Ottubru 2009 — Oasis East sp. z o.o. vs Minister Finansów
   (Kawża C-395/09)
   2009/C 312/34
   Lingwa tal-kawża: Il-Pollak
   
      Qorti tar-rinviju
   
   Naczelny Sąd Administracyjny
   
      Partijiet fil-kawża prinċipali
   
   
      Rikorrenti: Oasis East sp. z o.o.
   
      Konvenut: Minister Finansów.
   
      Domanda preliminari
   
   Id-dritt Komunitarju, u b’mod partikolari l-Artikolu 17(6) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (li issa sar l-Artikolu 176 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud), jippermetti lil Stat Membru japplika dispożizzjonijiet nazzjonali li jeskludu d-dritt ta’ persuna taxxabbli li tnaqqas l-ammont ta’ taxxa dovuta, jew li tirċievi rimbors tad-differenza fit-taxxa dovuta fil-każ ta’ akkwist ta’ servizzi importati, li l-prezz tagħhom jitħallas direttament jew indirettament lil persuna li tkun stabilixxiet ir-residenza tagħha, l-uffiċċju rreġistrat tagħha jew it-tmexxija ċentrali tagħha f’wieħed mit-territorji jew pajjiżi li fil-liġi nazzjonali jissejħu “tax havens”, fid-dawl tal-fatt li din l-esklużjoni kienet ġiet adottata fl-Istat Membru qabel is-sħubija tiegħu fil-Komunità?